Teamstruktur+på+Amager+– det+oprindelige+oplæg

På fællesmødet for KBHFF Amager d. 8/2 2012  besluttede vi, at introducere en teamstruktur i afdelingen. Efter yderligere kvalificering og sparring med de øvrige butiksgrupper i KBHFF til erfaringsudvekslingsdagen d. 18/2 2012 , har vi udviklet en team-struktur for vagter i fødevarefællesskabet.

Den nye teamstruktur vil træde i kraft **fra onsdag d. 4. april 2012**.

Herunder kan I læse, hvordan teamstrukturen vil fungere, og hvad den vil betyde for jer som medlemmer og for arbejdsgangen i butikken. Det er en lidt lang mail, for vi vil gerne give en fyldestgørende beskrivelse af den nye struktur. Vi håber, at I vil tage jer tid til at læse den.

**Hvorfor skifter vi til en teamstruktur?**

 * Mange medlemmer har gjort opmærksom på, at der ofte er forvirring i butikken, fordi folk er usikre på deres vagter og ikke ved, hvordan opgaven skulle løses. Dette gør, at mange afholder sig fra at tage vagter. I stedet er det ofte nye medlemmer, der melder sig på vagterne og får tilsvarende dårlige oplevelser.
 *  Det er frustrerende og drænende, at der hver uge mangler folk på afgørende vagter. Det tager energi, som kunne være blevet brugt bedre på nye initiativer som foredrag, fællesspisning eller fælles udflugter.
 *  Vi håber, at vi ved at sætte vagterne mere i system, vil kunne gøre det lettere for alle at huske at tage deres vagt og sørge for, at alle får en god oplevelse hver gang de tager en vagt i fødevarefællesskabet.

** Teamstrukturen vil betyde, at **

 *  der er erfarne medlemmer og opbyggede rutiner til stede i butikken hver onsdag, hvilket sikrer, at det er en god oplevelse at tage sine vagter — hver gang.
 * de enkelte teams selv strukturerer deres arbejdsopgaver, hvilket giver mindre forvirring omkring hvad der skal ordnes, så man har mere tid til at tænke kreativt.
 *  man lærer de andre team-medlemmer at kende, hvilket skaber sammenhold internt på de enkelte teams.
 *  alle aktive medlemmer ved og kan huske, hvornår de skal tage deres vagter.
 * det er nemmere at planlægge sine vagter frem i tiden, da de enkelte teams er på turnusordning.
 *  det bliver lettere at bytte vagter indbyrdes ( man aflyser ikke længere over Facebook eller hjemmesiden, men ringer i stedet til sit team).
 * nye medlemmer bliver en del af et team allerede ved indskrivning, og dermed hurtigt lærer andre medlemmer at kende.
 * ansvaret for at besætte vagterne en given onsdag ligger hos det pågældende team, i stedet for hos butiksgruppen.
 * det bliver nemmere at finde og tage opgaver, der ikke ligger om onsdagen.

**Hvordan vil teamstrukturen fungere?**
>> blåt team — 4. april >> rødt team — 11. april >> grønt team — 18. april >> gult team — 25. april
 * Alle medlemmer af KBHFF Amager skal skrive sig på en vagt [| i team-oversigten].
 * Du kan skrive dig selv på hjemmefra. Men ellers vil infovagterne hjælpe med at skrive dig på et team, når du kommer ned for at afhente eller bestille poser de kommende tre onsdage (onsdag d. 14/3, onsdag d. 21/3, onsdag d. 28/3).
 * I team-strukturen er der pt. ca. 120 vagter fordelt på fire onsdagsteams, et flex-team med reserve/byttevagter, et Gladsaxe-team, samt en række online-vagter, der kan ordnes hjemmefra. Derudover kan man skrive sig på, hvis man er medlem af en af de lokale arbejdsgrupper, eller en af KBHFF's fælles arbejdsgrupper (når man er med i en arbejdsgruppe er man ikke også forpligtet til at tage vagter om onsdagen).
 * De fire onsdagsteams vil besætte de fire onsdage i april:
 * Hvis disse fire teams hurtigt bliver besat, vil vi åbne op for yderligere fire teams, der fortsætter med vagter ind i maj. Ellers vil listen loope, og blå team tager den første onsdag i maj igen. Vi håber at kunne få besat alle 8 teams — for det vil betyde, at hvert team kun skal tage en vagt hver 8. onsdag!
 * Hvis du gerne vil oplæres til en vagt kan du skrive sig på som trainee (yderst til højre i team-oversigten). Dette gælder kun vagter, der kræver oplæring.
 * Hvis du ikke vil tilknyttes et fast team, kan du skrive dig på flex-team'et, som er den pulje af medlemmer, der står til rådighed som byttevagter, hvis et af de faste teammedlemmer ikke kan tage sin vagt. Som flex-vagt er det vigtigt, at du skriver på, i hvilket tidsrum du kan tage vagter, og hvilke typer af vagter du kan tage.
 * Som medlem af et fast onsdagsteam har du ansvaret for, at den vagt, som du har skrevet dig på, bliver taget på dit teams onsdage. Det betyder ikke, at du skal tage den samme vagt hver gang. Det står dig frit for at bytte vagter internt med de andre teammedlemmer, hvis du f.eks. vil prøve at være kassevagt i stedet for infovagt. Men hvis du ikke kan tage din vagt en onsdag, så er det dit ansvar at bytte vagten med en anden — enten fra et andet onsdagsteam, eller med en flex-vagt.
 * Hvis du melder dig på en vagt som en del af et fast team, så hænger du på ingen måde på denne vagt til tid og evighed. Vi vil udvikle et byttesystem, der vil gøre det så let som muligt for folk, der f.eks. går på barsel, tager ud at rejse, får nyt job eller flytter, at bytte deres plads på et team, enten med en af flex-vagterne, eller med et nyt medlem, der endnu ikke har fået en fast vagt.
 * Hvis jeres kollektiv er med i KBHFF, så er I jo forpligtet til at tage to vagter om måneden. Det nemmeste vil være, hvis I tager to vagter sammen på det samme team, men det bestemmer I selv. Hvis det er forskellige personer fra kollektivet, der tager vagterne fra gang til gang, så er det jeres eget ansvar at sørge for, at de personer, der tager vagterne, er klædt på til at løse opgaven.


 * Onsdag d. 4. april er skæringsdatoen, hvor vi gør over til den nye teamstruktur.** Folk, der allerede har meldt sig på en vagt i april i den eksisterende vagtplan må meget gerne skrive sig på [| i team-oversigten].

**Det skal du gøre:**

 * Sæt dig ind i, hvordan den nye struktur fungerer ved læse beskrivelsen herover. Hvis du har spørgsmål, så skriv til os på amager@kbhff.dk  eller spørg info-vagterne nede i butikken.
 * Skriv dig på en fast vagt [| i team-oversigten] . Du kan gøre det selv hjemmefra. Ellers vil infovagterne hjælpe dig med at skrive dig på et team, når du kommer ned for at afhente eller bestille poser de kommende tre onsdage (onsdag d. 14/3, onsdag d. 21/3, onsdag d. 28/3).
 * Hvis du har idéer til nye initiativer i afdelingen, som du gerne vil bruge dine vagter på, så kom endelig og snak med infovagterne om det. Så sætter vi dem på team-oversigten.


 * VIGTIGT:** Det er er meget vigtigt at understrege, at overgangen til teamstrukturen er et eksperiment. Den ovenstående struktur er bestemt ingen facitliste, og vil helt sikkert blive udviklet løbende, efterhånden som strukturen bliver etableret og vi bliver klogere.
 * Vi er meget lydhøre for feedback, idéer og forslag til forbedringer.** Så: snak med infovagterne i butikken om onsdagen eller send os en mail på amager@kbhff.dk.

 Vi ses nede i butikken.

 kærlig hilsen,  Amager butiksgruppe